Document ID: 32010R0291

REGOLAMENT TAL-KUMMISSJONI (UE) Nru 291/2010
tal-31 ta’ Marzu 2010
li jirrettifika r-Regolamenti (KE) Nru 437/2009, (KE) Nru 438/2009 u (KE) Nru 1064/2009 dwar il-proċedura tal-użu aħħari prevista għall-importazzjoni ta’ ċerti prodotti agrikoli taħt kwoti tariffarji
IL-KUMMISSJONI EWROPEA,
wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 144(1) u l-Artikolu 148 tiegħu, flimkien mal-Artikolu 4 tiegħu,
Billi:
(1)
L-Artikolu 2(1) tar-Regolament tal-Kummissjoni (KE) Nru 437/2009 tas-26 ta’ Mejju 2009 li jiftaħ u jipprovdi għall-ġestjoni ta’ kwota tariffarja Komunitarja għall-importazzjoni ta’ annimali bovini maskili ta’ età żgħira maħsuba għat-tismin (2), l-Artikolu 3(1) tar-Regolament tal-Kummissjoni (KE) Nru 438/2009 tas-26 ta’ Mejju 2009 li jiftaħ u jipprovdi għall-ġestjoni ta’ kwoti tariffarji Komunitarji għal barrin, baqar u erieħ, għajr dawk maħsuba għat-tbiċċir, ta’ ċerti razez Alpini u tal-muntanji (3) u l-Artikolu 4(1) tar-Regolament tal-Kummissjoni (KE) Nru 1064/2009 tal-4 ta’ Novembru 2009 li jistabbilixxi kwota tariffarja Komunitarja u mod għall-ġestjoni tagħha għall-importazzjoni tax-xgħir tal-maltu minn pajjiżi terzi (4) jipprovdu għal superviżjoni doganali taħt il-proċedura tal-użu aħħari msemmija fl-Artikolu 166 tar-Regolament tal-Parlament Ewropew u tal-Kunsill (KE) Nru 450/2008 tat-23 ta’ April 2008 li jistabbilixxi l-Kodiċi Doganali Komunitarju (Kodiċi Doganali Modernizzat) (5).
(2)
Kif indikat fit-tabella tal-korrelazzjoni li tidher bħala Anness għar-Regolament (KE) Nru 450/2008, l-għan tal-Artikolu 166 imsemmi huwa li jissostitwixxi l-Artikolu 82 tar-Regolament tal-Kunsill (KEE) Nru 2913/92 tat-12 ta’ Ottubru 1992, li jistabbilixxi l-Kodiċi Doganali tal-Komunità (6) li pprovda wkoll għas-superviżjoni doganali fil-kuntest tal-użu aħħari partikolari tal-merkanzija importata. Madankollu, l-Artikolu 188(2), it-tieni inċiż, tar-Regolament (KE) Nru 450/2008 jipprevdi li minkejja d-dħul fis-seħħ tad-dispożizzjonijiet implimentattivi previsti fl-ewwel inċiż tal-paragrafu msemmi, l-Artikolu 166 tar-Regolament imsemmi f’dan il-paragrafu huwa applikabbli mhux aktar tard mill-24 ta’ Ġunju 2013. B’konsegwenza ta’ dan, l-Artikolu 82 tar-Regolament (KEE) Nru 2913/92 jibqa’ applikabbli sal-implimentazzjoni tal-Artikolu 166 tar-Regolament (KE) Nru 450/2008.
(3)
Ir-referenza fir-Regolamenti (KE) Nru 437/2009, (KE) Nru 438/2009 u (KE) Nru 1064/2009 għall-Artikolu 166 tar-Regolament (KE) Nru 450/2008 għandha għalhekk tinbidel b’referenza għall-Artikolu 82 tar-Regolament (KEE) Nru 2913/92.
(4)
Ir-Regolamenti (KE) Nru 437/2009, (KE) Nru 438/2009 u (KE) Nru 1064/2009 għandhom għalhekk jiġu emendati skont dan.
(5)
Biex tkun żgurata ġestjoni effikaċi tal-kwoti tariffarji kkonċernati u billi d-dispożizzjonijiet rilevanti għadhom japplikaw, jeħtieġ li din l-emenda tkun tapplika fid-dati ta’ meta jidħlu fis-seħħ ir-Regolamenti emendati.
(6)
Il-miżuri previsti f’dan ir-Regolament huma skont l-opinjoni tal-Kumitat tal-Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
L-Artikolu 2(1) tar-Regolament (KE) Nru 437/2009 huwa sostitwit b’dan li ġej:
“1. Skont l-Artikolu 82 tar-Regolament tal-Kunsill (KEE) Nru 2913/92 (*), l-annimali importati għandhom ikunu soġġetti għal supervizjoni doganali biex jiġi ggarantit li jissemmnu matul perjodu ta’ mill-anqas mija u għoxrin jum f’unitajiet ta’ produzzjoni li għandhom jiġu indikati mill-importatur fix-xahar ta’ wara dak tar-rilaxx tal-annimali għaċ-ċirkolazzjoni ħielsa.
Artikolu 2
L-Artikolu 3(1) tar-Regolament (KE) Nru 438/2009 huwa sostitwit b’dan li ġej:
“1. Skont l-Artikolu 82 tar-Regolament tal-Kunsill (KEE) Nru 2913/92 (**), l-annimali importati għandhom ikunu soġġetti għal superviżjoni sabiex jiġi ggarantit li ma jinqatlux fl-ewwel erba’ xhur mir-rilaxx tagħhom għaċ-ċirkolazzjoni ħielsa.
Artikolu 3
Fl-Artikolu 4(1), l-ewwel inċiż tar-Regolament (KE) Nru 1064/2009, l-ewwel sentenza għandha tinbidel bit-test li ġej:
“F’konformità mal-Artikolu 82 tar-Regolament tal-Kunsill (KEE) Nru 2913/92 (***), ix-xgħir importat taħt din it-tariffa għandu jkun soġġett għal superviżjoni doganali, sabiex jiġi żgurat li:
Artikolu 4
Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
L-Artikoli 1 u 2 għandhom jibdew japplikaw mill-1 ta’ Lulju 2009.
L-Artikolu 3 għandu japplika mill-1 ta’ Jannar 2010.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-31 ta’ Marzu 2010.

Labels: 3
17
6